EkBass/fiwiki-20250220-pages-articles huggingface dataset:
Tampere Unitedin kausi 2007

Tampere United lähti Veikkausliiga-kauteen 2007 hallitsevana mestarina. Kausi oli Tampere Unitedin kahdeksas pääsarjatasolla. Kauden päätteeksi joukkue juhli tuplamestaruutta eli sekä Veikkausliigan että Suomen Cupin voittoa. Muutamaa notkahdusta lukuun ottamatta kausi oli Unitedin hallintaa, ja joukkue varmistikin mestaruutensa jo ennen kahta viimeistä kierrosta. Kotiotteluissaan Tampere United kärsi kauden aikana vain yhden tappion . Tampere United ylsi myös Euroopan kentillä poikkeuksellisen hyviin saavutuksiin. Se eteni Mestarien liigan karsinnoissa aina kolmannelle karsintakierrokselle asti pudottaen jatkosta sanmarinolaisen SS Muratan ja bulgarialaisen Levski Sofian. Kolmannella kierroksella norjalainen Rosenborg BK kuitenkin esti TamU:n etenemisen lohkovaiheeseen selkein yhteismaalein 5–0. UEFA Cupin ensimmäisellä kierroksella TamU kohtasi vielä Bordeauxin, mutta ranskalaisjoukkue eteni jatkoon niukasti maalein 4–3. Ottelussa Rosenborgia vastaan syntyi seuran yleisöennätys, 16 800 katsojaa . Suomen Cupin voitto ratkesi marraskuussa FC Honkaa vastaan Helsingin Finnair Stadiumilla dramaattisten vaiheiden jälkeen. Varsinaisen peliajan jälkeen ottelu oli tasatilanteessa 1–1. Jatkoajalla molemmat joukkueet viimeistelivät kaksi osumaa, ja voitto ratkesi vasta rangaistuspotkukilpailussa. Siinä kaikki Tampere Unitedin ampujat onnistuivat maalinteossa ja maalivahti Mikko Kavén torjui kaksi Hongan laukausta. ==Pelaajat kaudella 2007== Nimi Numero Kansalaisuus Maalivahdit Mikko Kavén (C) 1 Mika Hilander 12 Jussi Mäkelä 31 Puolustajat Mathias Lindström 3 Antti Ojanperä 5 Jussi Kuoppala 6 Jussi Kujala (A) 7 Henri Myntti 15 Heikki Aho 19 Markku Hokkanen 22 Keskikenttäpelaajat Toni Järvinen 2 Tomi Petrescu 10 Jussi- Pekka Savolainen 11 Sakari Saarinen 13 Jarkko Wiss (A) 14 Juska Savolainen 20 Hyökkääjät Antti Pohja 8 Antti Hynynen 9 Daniel 16 Miki Sipiläinen 17 Jonne Hjelm 21 Jari Niemi 30 ==Ottelut Veikkausliigassa== ==Ottelut Mestarien liigan karsinnassa== ===Ensimmäinen karsintakierros=== Tampere United eteni toiselle karsintakierrokselle maalein 4–1. ===Toinen karsintakierros=== Tampere United eteni kolmannelle karsintakierrokselle maalein 2–0. ===Kolmas karsintakierros=== Tampere United putosi jatkosta, Rosenborg eteni lohkovaiheeseen yhteismaalein 5–0. ==Ottelut UEFA Cupissa== ===1. kierros=== Tampere United putosi jatkosta, Bordeaux eteni lohkovaiheeseen yhteismaalein 4–3. ==Ottelut Suomen Cupissa== Välierä Loppuottelu ==Lähteet== *Tampere Unitedin virallinen sivusto *Veikkausliigan sivusto ===Viitteet=== Luokka:Tampere United
Hunnuton Isis

Hunnuton Isis () on Teosofisen Seuran perustajan Helena Blavatskyn pääteoksia. Teos ilmestyi kaksiosaisena vuonna 1877. Ensimmäinen osa käsitteli tiedettä ja toinen uskontoja. Tiedettä käsittelevässä osassa Blavatsky arvosteli oman aikansa tieteitä, ja teologia-osassa hän esitteli etenkin läntisen kulttuuripiirin uskontoja ja esoteerisia oppeja Pythagoraasta gnostikoihin ja ruusuristiläisiin. Vuosikymmen myöhemmin julkaisemassaan teoksessa Salainen oppi Blavatsky pyrki selventämään ja täydentämään Hunnuttomassa Isiksessä esitettyjä asioita. == Lähteet == * www.ruusuristi.net == Aiheesta muualla == * Teosofia.net - Poimintoja Hunnuttomasta Isiksestä Luokka:Teosofiset kirjoitukset Luokka:Vuoden 1877 kirjat
Aulnay-sous-Bois

Aulnay-sous-Bois [] on kunta Seine-Saint-Denis’n departementissa Ranskassa. Se sijaitsee Pariisin koillisella esikaupunkivyöhykkeellä. Kunnassa on arviolta 82 634 asukasta (vuonna 2013) ja sen pinta-ala on 16,2 neliökilometriä. Aulnayssa sijaitsee 1970-luvun alussa avattu PSA Peugeot Citroën -yhtymän autotehdas, joka työllisti parhaimmillaan 3 300 ihmistä. Tehdas suljettiin lokakuussa 2013. Lähes 40 toimintavuoden aikana siellä valmistui 8 568 391 autoa.Peugeot Shuts Aulnay, But Europe Still Has Excess Plants, Bloomberg 25.10.2013. Viitattu 23.5.2015. == Nimi == Nimi Aulnay tulee keskiaikaisen latinan sanasta alnetum, joka tarkoittaa leppälehtoa. Nimi johtuu lepistä, jotka ympäröivät aluetta muinaisina aikoina. Aulnay-sous-Bois’ta kutsuttiin alun perin nimellä Aulnay-lès-Bondy, joka tarkoittaa ’Aulnay Bondyn lähellä’. Kunnan nimeksi tuli Aulnay-sous-Bois vuonna 1903. Nimi tarkoittaa ’Aulnay metsän alla’. Metsällä viitataan muinaiseen Bondyn metsään, joka ympäröi aiemmin suurimman osan Pariisin koillisosasta. == Lähteet == == Aiheesta muualla == *Virallinen kotisivu Aulnay-sous-Bois Luokka:Ranskan kaupungit
Wolfgang Rihm

Wolfgang Rihm (13. maaliskuuta 1952 Karlsruhe, Länsi-Saksa – 27. heinäkuuta 2024https://kurier.at/kultur/deutscher-komponist-wolfgang-rihm-gestorben-neue- musik-nachruf/402929898) oli saksalainen säveltäjä. Hän opiskeli säveltämistä Eugen Werner Velten johdolla Karlsruhessa 1968−1972 Staatlich Hochschule für Musikissa ja opetti itsekin samassa opistossa 1973−1978 sekä vuodesta 1985 sävellyksen professorina. Vuosina 1972−1973 hän opiskeli Karlheinz Stockhausenin johdolla Kölnissä ja 1973−1976 Klaus Huberin Freiburg im Breisgaussa. Lisäksi hän opiskeli musiikkitiedettä Freiburg im Breisgaun yliopistossa 1973−1976. Rihm työskentelee sävellyksen professorina Karlsruhen musiikkikorkeakoulussa. Rihmin teoksen Morphonie ensiesitys aloitti hänen säveltäjänuransa 1974. Hänet tunnetaan modernina ja erittäin tuotteliaana säveltäjänä. Hän on tehnyt satoja teoksia, muun muassa oopperoita, oratorioita, jousikvartettoja ja orkesteriteoksia, joista suurin osa on äänittämättä. Rihmille myönnettiin joulukuussa 2014 vuoden 2015 Grawemeyer- sävellyspalkinto teoksesta In-Schrift 2. == Lähteet == * The Living Composers Project. * Audiophile Audition. === Viitteet === Luokka:Saksalaiset säveltäjät Luokka:Saksalaiset oopperasäveltäjät Luokka:Vuonna 1952 syntyneet Luokka:Vuonna 2024 kuolleet
Kadonnut tie

Kadonnut tie on suomalaislaulaja Susanna Haaviston neljäs ja viimeisin studioalbumi. Se julkaistiin vuonna 2002. == Kappaleet == Kaikki kappaleet sanoittanut Susanna Haavisto. Kappaleen 13 portug. käännös: Tuula ja Vitor Ramos. Laulusovitukset: Anna-Mari Kähärä ja Jarmo Saari. # # # # # # # # # # # # # == Kokoonpano == * Susanna Haavisto – laulu, taustalaulu ;Zetaboo * Anna- Mari Kähärä – taustalaulu, piano ja haitari (1) * Jarmo Saari – kitara, taustalaulu, kosketinsoittimet, ohjelmointi * Pekka Lehti – basso * Marko Timonen – rummut ja lyömäsoittimet * Severi Pyysalo – vibrafoni (3, 4, 6, 7, 9, 12, 13) \+ * Eija Ahvo – laulu (5) * Juha Ala – oboe (3, 4, 9) * Olli Haavisto – pedal steel (2, 4, 6, 11) * Esa Helasvuo – piano (8) * Mari Kätkä – haitari (8) * Markku Lepistö – haitari (5) ;Jousikvartetti (3, 4, 5, 7, 9) * Maija Linkola – I viulu * Anna-Leena Haikola – II viulu * Lotta Poijärvi – alttoviulu * Päivi Ahonen – sello (myös 2, 10) ;Puhallinorkesteri (1) * Juha Tikka – trumpetti * Jarmo Saari – pasuuna == Lähteet == * Kadonnut tie -CD:n kansilehti Luokka:Vuoden 2002 albumit Luokka:Susanna Haaviston albumit
Dan Kinsey

Daniel Chapin Kinsey (22. tammikuuta 1902 - 27\. kesäkuuta 1970) oli yhdysvaltalainen yleisurheilija, 110 metrin aitajuoksun olympiavoittaja Pariisissa 1924. Kinsey oli syntynyt St. Louisissa, Missourissa ja opiskeli Illinoisin yliopistossa koulualaa. Hänestä kehittyi huippuaituri ja vuonna 1924 hän voitti yliopistojen mestaruuden pika-aidoissa. Pariisin olympialaisissa Kinsey voitti sekä alku- että välieränsä ajalla 15,4. Finaalissa Kinsey sai erinomaisen lähdön ja johti kilpaa yhdessä George Guthrien kanssa. Guthrie jäi, mutta Sid Atkinson nousi johtoon niukasti ennen Kinseytä. Atkinson osui viimeiseen aitaan ja Kinsey ohitti hänet voittaen niukasti. Kinseyn juoksutyyliä kuvattiin jäykäksi, mutta ruhjovan voimakkaaksi. Puutteellisen tekniikkansa hän korvasi muita pika-aitureita paremmalla perusnopeudellaan. Kinsey valmistui yliopistosta 1926 ja jatkoi opintojaan liikuntatieteissä Oberlin Collegessa, missä hän sittemmin työskenteli vuoteen 1959 asti. Opettamisen ohella Kinsey valmensi koulun urheilujoukkueita ja oli useiden urheilukomiteoiden ja järjestöjen johtokunnissa. Vuodesta 1959 eläkkeelle jäämiseensä 1970 asti Kinsey toimi Earlham Collegen ja Michiganin yliopiston professorina. Hän kuoli kotonaan Indianan Richmondissa pian eläkkeelle siirtymisensä jälkeen 68-vuotiaana. == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Yhdysvaltalaiset professorit Luokka:Michiganin yliopiston professorit Luokka:Vuonna 1902 syntyneet Luokka:Vuonna 1970 kuolleet
American Ornithologists’ Union

American Ornithologists’ Union (AOU) on vanhin yhdysvaltalainen lintutieteellinen yhdistys. AOU perustettiin vuonna 1883 ja se on vanhin Amerikoissa toimiva lintutieteellinen yhdistys. 2000-luvun alussa AOU on suurin ja monipuolisin lintutiedettä ja lintujen suojelua edistävä yhdistys, johon kuuluu lähes 4 000 jäsentä. Tieteen ammattilaisten lisäksi yhdistys kelpuuttaa jäseneksi myös opiskelijat, luonnonsuojelijat, lintuharrastajat ja muut maailman linnuista kiinnostuneet.AOU AOU:n puheenjohtajana toimii Edward H. Burtt ja sihteerinä Sara R. Morris. AOU julkaisee neljännesvuosittain ilmestyvää lintutieteellistä lehteä The Auk, Pohjois-Amerikan lajilistaa AOU Checklist of North American Birds sekä lajitutkielmia esittelevän Ornithological Monographs. Yhdistyksen osoite on: American Ornithologists’ Union, 1313 Dolley Madison Blvd., Suite 402 McLean, VA 22101, U.S.A. == Historiaa == AOU perustettiin American Museum of Natural Historyssa New York Cityssä. Sen perustajia olivat lintutieteilijät Elliott Coues, Joel Asaph Allen ja William Brewster. Alkuperäsijäseniä olivat myös muun muassa Henry Wetherbee Henshaw, Clinton Hart Merriam ja Robert Ridgway. Allen toimitti yhdistyksen julkaisua The Auk, joka aikaisemmin oli tunnettu nimellä Bulletin of the Nuttall Ornithological Club vuodesta 1876, ja jota julkaisi Harvardin yliopistoon perustettu lintutieteellinen kerho The Nuttall Ornithological Club, joka oli nimetty edesmenneen brittiläisen luonnontieteilijän Thomas Nuttallin mukaan. Allen oli The Aukin päätoimittaja 1884–1912, Witmer Stone 1912–1936, John Todd Zimmer 1942–1948, Robert W. Storer 1953–1957. Puheenjohtajina ovat toimineet myös (puutteellinen luettelo): Frank Chapman, Daniel Giraud Elliot 1890–1891, C. F. Batchelder (1905–), Witmer Stone 1920–1923, Alexander Wetmore (1926–1929), Joseph Grinnell (1929–1932), Edward William Nelson, Herbert Friedmann (1938–1939), James Paul Chapin 1939–1942, James Lee Peters 1942–1945, Josselyn Van Tyne (1950–1953), Ernst Mayr, George H. Lowery, Jr. (1959–1961), Dean Amadon (1964–1966), Robert W. Storer (1970–1972), Thomas Raymond Howell (1982–1984), Burt Leavelle Monroe Jr. (1990–1992), Richard C. Banks (1994–1996), Ned K. Johnson (1996–1998). AOU:n logossa on kuvattu siivetönruokki (Pinguinus impennis), jonka Louis Agassiz Fuertes alun perin piirsi The Aukin kanteen vuonna 1915Chansigaud, Valérie 2009: The History of Ornithology. - New Holland Publishers. Mame, Ranska. ISBN 978 1 84773 433 4. == Lähteet == * AOL Luokka:Ornitologia Luokka:Yhdysvaltalaiset tiedeyhdistykset
Sīkrags

Sikgrags (liiviksi Sīkrõg) on kylä Liivinrannalla Latviassa. Se on yksi vanhimmista kirjallisissa lähteissä mainituista Liivinrannan kylistä, se on mainittu jo vuonna 1387. Kylä oli aikoinaan yksi Liivinrannan kaupan keskuksia, mutta Suuren Pohjan sodan jälkeen se taantui pelkäksi kalastajakyläksi. Kylä on Petõr Dambergin syntymäpaikka. Kylästä käytetään myös nimityksiä Sīkraga, Sikraguciems, Sikrag, Sīkraguciems, Sikraga ja Sikragutsiyems. ==Aiheesta muualla== *Ziemelkurzeme - Sīkrags Luokka:Latvian kylät Luokka:Liivinranta
Metsäkulma (Elimäki)

Metsäkulma on Kouvolan Korian lähellä sijaitseva kylä, jossa asuu vajaa 100 henkeä. Metsäkulman naapurikyliä ovat Takamaa, Löytty ja Vilppula. Metsäkulmalla on ennen sijainnut myös kaatopaikka. Luokka:Elimäen kylät
Peili (albumi)

Peili on suomalaislaulaja Susanna Haaviston kolmas studioalbumi. Se julkaistiin vuonna 1994. == Kappaleet == # # # # # # # # # # # # == Kokoonpano == * Susanna Haavisto – laulu, kitara, taustalaulu (kappaleet 1 ja 2) * Jarmo Nikku – kitara (kappaleet 1–4, 6 ja 10–12), mandoliini (kappale 5), sitar (kappale 8) * Esa Kaartamo – kitara (kappaleet 1, 2, 4, 5 ja 9), kitarasyntetisaattori (kappale 3), kosketinsoitin (kappale 5), äänet (kappale 9) * Arto Tamminen – kitara (kappaleet 1, 4, 5 ja 8), sello (kappaleet 5, 9 ja 10) * Juha Tikka – basso, kosketinsoitin (kappaleet 2, 3, 5, 7–10 ja 12), Rhodes-sähköpiano (kappale 12), harmonialaulu (kappale 5) * Anssi Nykänen – rummut * J-P Virtanen – Rhodes-sähköpiano (kappaleet 6 ja 10), Hammond-urut (kappaleet 1, 4, 11 ja 12), piano (kappale 11) * Mongo Aaltonen – lyömäsoittimet (kappaleet 3, 6, 8 ja 10), putkikellot (kappale 11), tamburiini (kappaleet 1, 2 ja 4) * Leea Nikku – harppu (kappale 11) * Heikki Keskinen – tenorisaksofoni (kappale 11) * Riku Niemi – vibrafoni (kappale 11) * Kaija Kärkinen – taustalaulu (kappaleet 1, 2 ja 4) * Ona Kamu – taustalaulu (kappaleet 1, 2 ja 4) * Veeti & The Velvets – taustalaulu (kappale 11) * Jukka Pohjola, Jukka Rantamäki, Kaisa Kallinen, Kaisa Porra, Katariina Hohti ja Ulla-Maija Hallantie – jouset === Tuotanto === * Juha Tikka – tuottaja, äänittäjä, miksaaja * Dan Tigerstedt – äänittäjä, miksaaja * Pauli Saastamoinen – masteroija == Lähteet == * Susanna Haaviston diskografia Ahvon ja Haaviston fanisivuilla * Albumi Fono-äänitetietokannassa * Peili discogs.com -sivustolla Luokka:Vuoden 1994 albumit Luokka:Susanna Haaviston albumit Luokka:Juha Tikan tuottamat albumit
Taiyishenshu

thumb|200px|right|Yksi 144.:stä taiyi-kartasta Taiyishenshu (太乙神數 tàiyǐshénshù, "Pohjantähden hengen laskeminen") eli lyhyesti taiyi, on kiinalaisen metafysiikan haara, jota käytetään tutkittaessa valtiollisia ja kansainvälisiä tapahtumia, sairauksia, säätä ja luonnononnettomuuksia sekä tehtäessä näitä koskevia ennusteita. Taiyi on yksi "kolmesta oppisuunnasta" (三式 sānshì): *Taiyishenshu *Qimendunjia *Liuren Alun perin taiyita käytettiin pääsääntöisesti silloin, kun haluttiin tietää, kannattiko lähteä sotaan tai taisteluun. "Xin Yuanshi" (新元史 "Uusi Yuan-dynastian historia") kertoo Zhang Kangin (张康) elämäkerrassa, miten Kublai-kaani kysyi 1282 neuvoa Zhangilta suunnitellessaan Japanin valloitusta. Hän peruutti hyökkäyksen, koska taiyi ei antanut arvoja kenraalille eikä kenraaliluutnantille. Hän olisi todennäköisesti menettänyt suuren osan kenraaleistaan ja täten hävinnyt. Tayista johdettiin useita siviilikäyttöön soveltuvia menetelmiä, joista tunnetuin on kohtalon laskeminen. Toinen päähaara on heksagrammi-analyysi, joka perustuu Yijingin heksagrammeihin. Sen avulla ihmiselle luodaan syntymäheksagrammi ja uraheksagrammi, joita tutkimalla saadaan pikkutarkempi kuva ihmisen kohtalosta. == Aiheesta muualla == * Taiyi-ennusmenetelmä. Luokka:Kiinalainen kosmologia Luokka:Kiinalainen sodankäynti Luokka:Kiinalaiset ennusmenetelmät
Pro Evolution Soccer 5

Pro Evolution Soccer 5 (Japanissa Winning Eleven 9 ja Yhdysvalloissa World Soccer Winning Eleven 9) on Konamin kehittämä ja julkaisema Pro Evolution Soccer -pelisarjaan kuuluva jalkapallopeli, joka julkaistiin vuonna 19. lokakuuta 2005. PlayStation 2:lle, PlayStation Portablelle, Xboxille ja Microsoft Windowsille. Pro Evolution Soccer 5:ssa on kolme täysin lisensioitua liigaa: Espanjan Primera División (La Liga), Italian Serie A ja Alankomaiden Eredivisie sekä vain Korean ja Japanin maajoukkueet ovat täysin lisensioituja. Pelaajia, joukkueita ja stadioneita pystyy kuitenkin halutessaan muokkaamaan. == Joukkueet == === Liigajoukkueet === ==== Lisensioidut liigat ==== Primera División * Athletic Club Bilbao * Atlético Madrid * FC Barcelona * Real Betis Balompie * Cádiz CF * RC Celta de Vigo * Deportivo Alavés * RC Deportivo de La Coruña * RCD Espanyol * Getafe CF * Málaga CF * RCD Mallorca * CA Osasuna * Racing de Santander * Real Madrid * Sevilla FC * Real Sociedad * Valencia CF * Villarreal CF * Real Zaragoza Serie A * Cagliari Calcio (Pelissä: Teste di Moro) * Ascoli Calcio 1898 * A.C. Chievo Verona * Empoli F.C. * ACF Fiorentina * Inter Milan * Juventus * S.S. Lazio * U.S. Lecce * A.S. Livorno Calcio * AC Milan * Parma FC * US Città di Palermo * FC Messina Peloro * Reggina Calcio * AS Roma * UC Sampdoria * AC Siena * Treviso F.B.C. 1993 * Udinese Calcio Eredivisie * AFC Ajax * AZ Alkmaar * ADO Den Haag * Feyenoord * FC Groningen * SC Heerenveen * Heracles Almelo * NAC Breda * NEC Nijmegen * PSV Eindhoven * Roda JC * RBC Roosendaal * Sparta Rotterdam * FC Twente * FC Utrecht * SBV Vitesse * RKC Waalwijk * Willem II ==== Ei-lisensioidut liigat ==== * Englannin valioliiga * Bundesliiga * Ligue 1 ==== Lisensioidut joukkueet ei- lisensioiduista liigoista ==== * Arsenal FC * Chelsea FC * Celtic FC * Rangers FC * FC Porto * FC Kööpenhamina * Rosenborg BK * Djurgården * Galatasaray SK * FK Dynamo Kiova ==== Muita ei-lisensioituja liigajoukkueita ==== Suluissa pelissä käytetty nimi. * Club Brugge (FC Belgium) * RSC Anderlecht (Bruxelles) * S.L. Benfica (Lisbonera) * Sporting Lisbon (Esportiva) * Besiktas JK (FC Bosphorus) * Fenerbahçe SK (Constanti) * Olympiakos (Peloponnisos) * Panathinaikos FC (Athenakos FC) * Lokomotiv Moskova (Russian Rail FC) * FK Šah’tar Donetsk (Sheffcor Domake) * AC Sparta Praha (AC Czech) * São Paulo FC (Caopolo) === Maajoukkueet === Aasia * * * * * * Afrikka * * * * * * * Amerikka * * * * * * * * * * * * Eurooppa * * * * * * * * * * * * * * * * * * * * * * * * * * * * * * * * ==Lähteet== Luokka:Pro Evolution Soccer Luokka:Vuoden 2005 videopelit Luokka:PlayStation 2 -pelit Luokka:PlayStation Portable -pelit Luokka:Xbox-pelit Luokka:Windows-pelit
Haavakyyhkyt

Haavakyyhkyt (Gallicolumba) on kyyhkyjen heimoon kuuluva lintusuku. == Haavakyyhkylajit == * Celebesinhaavakyyhky (Gallicolumba tristigmata) * Kultarintakyyhky (Gallicolumba rufigula) * Luzoninhaavakyyhky (Gallicolumba luzonica) * Mindanaonhaavakyyhky (Gallicolumba crinigera) * Mindoronhaavakyyhky (Gallicolumba platenae) * Negrosinhaavakyyhky (Gallicolumba keayi) * Tawitawinhaavakyyhky (Gallicolumba menagei) == Lähteet == * *ITIS: Gallicolumba Luokka:Kyyhkylinnut
Nieuw-Lekkerland

Nieuw-Lekkerland on Alankomaissa Etelä-Hollannin provinssissa Lek-joen varrella sijaitseva kunta. Asukkaita kunnassa on 9 533 (30.6.2008) ja väestötiheys on 917 as./km². Kunnan pinta-ala on 12,77 neliökilometriä, josta vettä on 2,37 km². Nieuw-Lekkerlandin pormestari on Rinus Houtman. Kunnan asutuskeskukset ovat Nieuw-Lekkerland (keskuspaikkakunta) ja Kinderdijk. Nieuw-Lekkerlandin ja naapurikunta Alblasserdamin alueilla Kinderdijkissä sijaitsee tuulimyllyryhmä, joka ollut vuodesta 1997 lähtien UNESCOn maailmanperintökohde. Kunta sijaitsee Alblasserwaard-polderin luoteisosassa. Nieuw-Lekkerlandin naapurikunnat ovat Nederlek pohjoisessa, Liesveld koillisessa, Graafstroom kaakossa, Alblasserdam etelässä ja Ridderkerk lännessä. == Lähteet == == Aiheesta muualla == * Virallinen kotisivu * Kunnan kartta Luokka:Etelä-Hollannin kunnat
Juha Salo

Juha Salolla voidaan tarkoittaa seuraavia henkilöitä: * Juha Salo (s. 1966), jääkiekkoilija * Juha Salo (s. 1976), ralliautoilija.
Alun Armstrong

Alan J. ”Alun” Armstrong (s. 17. heinäkuuta 1946 Annfield Plain, County Durham, Englanti) on englantilainen näyttelijä. Hänet tunnetaan esimerkiksi elokuvasta Toinen nuoruus (2004) ja televisiosarjasta Ryhmä Pullman, jossa hän esittää Brian Lanea. Armstrong on näytellyt myös muun muassa elokuvissa Van Helsing, Rakkaudesta Sinatraan, Valkoinen metsästäjä, musta sydän ja Eragon. Teatterin puolella Armstrong tunnetaan muun muassa roolistaan Thénardierina West Endin alkuperäisessä Les Misérables -tuotannossa 1980-luvulla. Vuonna 1994 Armstrong palkittiin Olivierilla pääosastaan Royal National Theatren musikaalissa Sweeney Todd. Armstrongilla on poika Joe (s. 1978), joka on myös näyttelijä. == Lähteet == == Aiheesta muualla == * * Luokka:Englantilaiset näyttelijät Luokka:Olivier-palkinnon saajat Luokka:Vuonna 1946 syntyneet Luokka:Elävät henkilöt
Atlantis-hotelli

Atlantis-hotelli on Dubaissa sijaitseva hotelli. Hotelli valmistui syyskuussa 2008, ja se on rakennettu palmun muotoiselle Palm Jumeirah -saarelle. Hotellihuoneita on 1 539. Hotellissa sijaitsee myös vesipuisto ja delfiiniallas.Dolphin Bay Atlantis the Palm Hotelli on suunniteltu Bahamalla sijaitsevan Atlantis Paradise Island -hotellin mukaan. == Lähteet == Luokka:Arabiemiraattien hotellit Luokka:Dubain rakennukset ja rakennelmat
Juha Salo (jääkiekkoilija)

Juha Salo (19. helmikuuta 1966 Helsinki) on suomalainen jääkiekkoilija ja salibandyn pelaaja. Jääkiekossa Salo oli pelipaikaltaan vasen laitahyökkääjä. Hän edusti koko uransa Helsingin Jokereita. Salon ura kesti vuodesta 1986 vuoteen 1993. Salo oli näin ollen Jokereiden mukana I-divisioonaan putoamisessa, kuin sieltä nousemisessa takaisin SM-liigan ja ensimmäisessä 1990-luvun Suomen mestaruudessa vuonna 1992. Jääkiekkouran jälkeen Salo pelasi vielä yhdeksän kauden verran salibandyliigaa SSV:ssä ja Viikingeissä. Hän saavutti kahdeksan SM-mitalia, joista neljä kultaa. Hän pelasi myös maajoukkueessa ja oli mukana vuoden 1998 MM-kisojen pronssijoukkueessa. ==Lähteet== ==Aiheesta muualla== * Luokka:Suomalaiset jääkiekkoilijat Luokka:Suomalaiset salibandyn pelaajat Luokka:Vuonna 1966 syntyneet Luokka:Elävät henkilöt
James Bolam

James Christopher Bolam (s. 16. kesäkuuta 1935 Sunderland, Tyne-and-Wear, Englanti) on englantilainen näyttelijä.bygonederbyshire.co.uk: James Bolam - The Likely Lad of Bemrose School Hänet tunnetaan tohtori Arthur Gilderinä tv- sarjassa Naapureita ja ystäviä (Born and Bred), Jack Halfordina sarjassa Ryhmä Pullman ja Jack Fordina sarjassa When the Boat Comes In. Hän on näytellyt myös tv-sarjoissa Midsomerin murhat ja Yorkshiren etsivät. Englannin kuningatar Elisabet II myönsi James Bolamille MBE-arvonimen ansioistaan näyttelijänä vuonna 2009. == Yksityiselämä == James Bolam on naimisissa näyttelijä Susan Jamesonin kanssa. Heillä on yksi tytär. He asuvat Wisborough Greenissä, West Sussexissa. == Ehdokkuudet == * BAFTA TV Award-ehdokkuus, Paras näyttelijä (1977, 1978) == Lähteet == == Aiheesta muualla == * James Bolam IMDb:ssä Luokka:Englantilaiset näyttelijät Luokka:Vuonna 1935 syntyneet Luokka:Elävät henkilöt
Oulaisten Huima

Oulaisten Huima ry on Oulaisissa toimiva urheiluseura, joka on perustettu vuonna 1909. Seura toimii yleisseurana ja sen lajivalikoimassa ovat hiihto, jalkapallo, lentopallo, painonnosto, pesäpallo, suunnistus ja yleisurheilu. == Jalkapallo == OuHun miesten joukkue pelasi jalkapalloa kaudella 2021 Länsi- Suomen Keski-Pohjanmaan Kutosessa. https://tulospalvelu.palloliitto.fi/category/M6!lanjp21/group/9. == Pesäpallo == Naisten joukkue pelasi kaudella 2021 Suomensarjan pohjoislohkossa. . Miesten joukkue pelasi maakuntasarjassa. Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä D-tytöt D-tytöt Yhteensä: Yhteensä: Yhteensä: 1 == Lähteet == == Aiheesta muualla == *Kotisivut Huima Luokka:Suomalaiset jalkapalloseurat Luokka:Pesäpalloseurat Luokka:Suomalaiset urheilun yleisseurat Luokka:Vuonna 1909 perustetut urheiluseurat
Kultainen vasikka

Kultainen vasikka (vuoden 1992 raamatunsuomennoksessa kultainen sonni) oli Raamatun mukaan israelilaisten Mooseksen poissa ollessa rakentama epäjumalankuva. Tapauksesta kerrotaan Toisen Mooseksen kirjan 32. luvussa. Sen mukaan Mooses nousi Siinainvuorelle keskustelemaan Jumalan kanssa. Hänen viipyessään kansa halusi jonkin jumalan jota palvoa, ja niin he keräsivät kaiken heillä hallussaan olleen kullan ja muotoilivat siitä vasikkaa esittävän veistoksen, joka selitettiin Jumalan kuvaksi tai symboliksi. Se oli rikos Mooseksen kymmenen käskyn ensimmäistä käskyä vastaan, johon sisältyi myös kielto tehdä palvottavia kuvia. Rangaistukseksi Mooses määräsi vasikan sulatettavaksi, minkä jälkeen sen kulta oli jauheena sekoitettava veteen ja juotava. Jotkut raamatuntutkijat ovat arvelleet kertomuksen liittyvän egyptiläisen Apis-jumalan palvontaan, jonka oli täytynyt tulla varhaisille israelilaisille tunnetuksi heidän ollessaan Egyptissä. == Aiheesta muualla == Luokka:Toinen Mooseksen kirja
Linder (suku)

Linder on suomalainen suku, jonka yksi sukuhaara on Suomen suuriruhtinaskunnan aikana aateloitu. Suku on peräisin Ruotsin Smålandin Lenhovdasta (kirjoitettu aiemmin muodossa Lindhovda tai Lindhofda), jossa se tunnetaan 1500-luvulta alkaen.HG-m: Linder, släkt Svensk Biografiskt Lexikon (1980–1981), Ruotsin valtionarkisto. Viitattu 25.5.2023. Viitattu 19.3.2012.Georg Haggrén: Linder, Magnus Biografiskt lexikon för Finland. Viitattu 25.5.2023. Metsänvartija Ögge Andersinpojan poika Magnus Oegidii eli Öggenpoika otti Uppsalan yliopistoon kirjoittautuessaan kotipitäjänsä nimestä johdetun sukunimen Linder. Magnus Linder muutti Suomeen vuonna 1744, sai Suomen vuorimestarin viran ja meni naimisiin Mustion ruukinpatruunan Henric Johan Kreijin tyttären kanssa. Magnus Linderin pojanpoika, everstiluutnanti Carl Anton Linder aateloitiin vuonna 1830 ja tämän suku introdusoitiin Suomen ritarihuoneeseen vuonna 1832 aatelisena sukuna numero 193. Carl Anton Linder adoptoi vuonna 1833 vanhemman veljensä, vuorineuvos ja Mustion () ruukin omistaja Magnus Linderin, joka kohotettiin vapaaherralliseen arvoon vuonna 1859 ja introdusoitiin seuraavana vuonna vapaaherrallisena sukuna numero 44, nimellä Linder af Svartå. Tämä vapaaherrallinen sukuhaara kuitenkin sammui vuonna 1896. Viitattu 19.3.2012. Ruukin ohella Linderin suku on omistanut Mustion kartanon Karjaalla vuodesta 1766 vuoteen 1936 sekä uudelleen vuodesta 1985. Suku omisti myös Suomen suurimpiin kartanoihin kuuluneen Kytäjän kartanon Hyvinkäällä vuosina 1861–1928.History of Svartå Manor and its surroundings Mustion linna. Viitattu 19.3.2012. == Suvun jäseniä == * Magnus Linder (1709–1799), Suomen vuorimestari, Mustion ruukin omistaja * Magnus Linder (1751–1801), ruukinpatruuna, Mustion linnan rakennuttaja, Magnus Linderin (1709–1799) poika * Magnus Linder (1792–1863), vapaaherra, ruukinpatruuna ja vuorineuvos, Magnus Linderin (1751–1801) poika * Carl Anton Linder (1795–1866), everstiluutnantti, kartanonomistaja, Magnus Linderin (1751–1801) poika * Fridolf Linder (1823–1896), Mustion sääntöperintötilan haltija, vapaaherra, juristi ja virka- ja valtiopäivämies, Magnus Linderin (1792–1863) poika * Constantin Linder (1836–1908), maamarsalkka, ministerivaltiosihteeri, kartanonomistaja (1. puoliso kreivitär Marie Musin-Puškin), Carl Anton Linderin poika * Ernst Linder (1838–1868), lehtimies, liberaali poliitikko, Carl Anton Linderin poika * Hjalmar Linder (1862–1921), Lojo Cellulosafabriks Aktiebolagin perustaja, Constantin Linderin poika ensimmäisestä avioliitosta (puoliso vuosina 1896–1899 Sophie Mannerheim) * Ernst Linder (1868–1943), suomalaissyntyinen ruotsalainen kenraali, Ernst Linder vanhemman poika * Paul Linder (1873–1940), eversti, Constantin Linderin poika toisesta avioliitosta * Catharina ”Kitty” Linder (1887–1969), marsalkka Gustaf Mannerheimin mahdollinen rakastajatar, Constantin Linderin tytär toisesta avioliitosta * Magnus Linder (1929–2016), Mustion linnan omistaja == Lähteet == == Aiheesta muualla == * Mustion Linna palasi suvun omistukseen ja Puhkesi kukoistukseen – Apu-lehti * Finlands ridderskaps och adels kalender 1956, s. 282–283 Luokka:Suomalaiset aatelissuvut
Dennis Waterman

Dennis Waterman (24. helmikuuta 1948 Clapham, Lontoo, Englanti – 8. toukokuuta 2022 Espanja) oli englantilainen näyttelijä. Hänet tunnetaan muun muassa tv- sarjasta Ryhmä Pullman, jossa hän näyttelee Gerry Standingia. Hän näytteli myös elokuvissa mm. Back in Business ja sarjoissa Minder ja The Sweeney. Watermanin esittämä Minderin tunnuskappale "I Could Be So Good For You" nousi kolmanneksi Britannian singlelistoilla marraskuussa 1980. Kappale mainitaan usein Dennis Watermanin säveltämäksi, mutta todellisuudessa sen sävelsi hänen silloinen puolisonsa Patricia Waterman. Waterman oli neljä kertaa naimisissa ja hänellä on kaksi lasta. == Palkinnot == * Evening Standard British Film Award, lupaava nuori näyttelijä (1978) ==Lähteet== == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Royal Shakespeare Companyn jäsenet Luokka:Vuonna 1948 syntyneet Luokka:Vuonna 2022 kuolleet
Astyokhe

Astyokhe (, ) oli kreikkalaisessa mytologiassa useamman eri naishahmon nimi. == Laomedonin tytär == Astyokhe, Troijan kuninkaan Laomedonin tytär, oli Priamoksen sisar, Telefoksen puoliso ja Eurypyloksen äiti.Apollodoros: Bibliotheke ('Kirjasto') Epitomi 6.15c (engl. käännös). == Aktorin tytär == Astyokhe, Aktorin tytär, synnytti Areelle Askalafoksen.Pausanias: Periegesis tes Hellados ('Kreikan kuvaus') 9.37.7 (engl. käännös). == Simoeisin tytär == Astyokhe, jokijumala Simoeisin tytär, oli Dardanian Erikhthonioksen puoliso ja Trosin äiti.Apollodoros: Bibliotheke ('Kirjasto') 3.12.2 (engl. käännös). == Atreuksen tytär == Astyokhe, Atreuksen tytär, oli Agamemnonin ja Menelaoksen sisar, Strofioksen puoliso ja Pyladeksen äiti.Hyginus: Fabulae cxvii (engl. käännös). Häneen ilmeisesti viitataan myös nimellä Anaksibia.Hesiodos: Naisten luettelo Frag. 69 (engl. käännös) == Amfionin tytär == Astyokhe, Amfionin ja Nioben tytär, jonka Artemis surmasi nuolillaan sen jälkeen kun hänen äitinsä pilkkasi Leto tämän lapsien lukumäärästä.Apollodoros: Bibliotheke ('Kirjasto') 3.5.6 (engl. käännös). == Fylaksen tytär == Astyokhe, Efyran kuninkaan Fylaksen tytär, jonka kanssa Herakles makasi valloitettuaan kaupungin. Suhteen tuloksena syntyi Tlepolemos.Apollodoros: Bibliotheke ('Kirjasto') 2.7.6 (engl. käännös).Apollodoros: Bibliotheke ('Kirjasto') Epitomi 3.13 (engl. käännös). == Lähteet == Luokka:Kreikkalaisen mytologian hahmot
Diabolic Symphony

__NOTOC__ Diabolic Symphony on ruotsalaisen power metal -yhtye Steel Attackin viides studioalbumi. Se julkaistiin 21. huhtikuuta 2006. == Kappaleet == # # # # # # # # # # # # == Kokoonpano == * Ronny Hemlin – laulu * John Allan – kitara * Johan Jalonen Penn – kitara * Anden Andersson – basso * Tony Elfving – rummut * Jonas Kjellgren ja Ronny Hemlin – kosketinsoittimet ja ohjelmointi == Arvostelut == * Imperiumi.net: Imperiumi.net: Levyarvio == Aiheesta muualla == * * == Lähteet == Luokka:Steel Attackin albumit Luokka:Vuoden 2006 albumit
Viinipuu

Viinipuu on suomalaislaulaja Viktor Klimenkon studioalbumi. Se julkaistiin vuonna 1999. Albumi sisältää orkesterisovituksia tunnetuista virsistä. == Kappaleet == # # # # # # # # # # == Lähteet == * Viinipuu -CD (VLCD-1043) Luokka:Vuoden 1999 albumit Luokka:Suomalaiset albumit Luokka:Hengelliset albumit
Asklepios Tralleislainen

Asklepios Tralleislainen (, ; k. n. 560–570) oli kreikkalainen uusplatonilainen filosofi. Hän oli kotoisin Tralleiksesta Vähästä-Aasiasta. Asklepios oli Aleksandriassa opettaneen Ammonios Hermiaan oppilas. Asklepios kirjoitti kommentaareja, joista on säilynyt kaksi: * Kommentaari Aristoteleen Metafysiikkaan, kirjat I–VII. * Kommentaari Nikomakhoksen teokseen Johdanto aritmetiikkaan. Kumpikin teos vaikuttaa koostuvan Ammonioksen luennoista tehdyistä muistiinpanoista. == Lähteet == Luokka:500-luvulla kuolleet Luokka:Bysanttilaiset filosofit Luokka:Syntymävuosi tuntematon Luokka:Uusplatonistit
Andreas Feininger

Andreas Bernhard Lyonel Feininger (27. joulukuuta 1906 – 18. helmikuuta 1999) oli yhdysvaltalainen valokuvaaja, joka julkaisi myös valokuvaustekniikkaa koskevaa kirjallisuutta. Hänet muistetaan myös luonnon rakenteiden tutkijana. ==Elämäkerta== Feininger syntyi Pariisissa Ranskassa, saksalais- amerikkalaiseen perheeseen. Hänen isänsä, taidemaalari Lyonel Feininger, syntyi New Yorkissa vuonna 1871. Hänen isoisänsä isä muutti Durlachista Saksasta Yhdysvaltoihin vuonna 1848. Feininger kasvoi ja opiskeli arkkitehdiksi Saksassa, missä hänen isänsä maalasi ja opetti Bauhausissa. Vuonna 1936 hän jätti arkkitehtuurin, muutti Ruotsiin ja keskittyi valokuvaamiseen. Ennen toista maailmansotaa 1939 Feininger muutti Yhdysvaltoihin, missä hän ryhtyi freelance-valokuvaajaksi ja vuonna 1943 meni mukaan Life-lehteen, jossa hän työskenteli vuoteen 1962. Feininger tuli kuuluisaksi New York -aiheisista valokuvistaan. Hän kuvasi paljon luonnon rakenteita, luita, kuoria, kasveja, mutta harvoin ihmisiä tai muotokuvia. Feininger kirjoitti kattavia valokuvauksen käsikirjoja, joista tunnetuin on The Complete Photographer. Vuonna 1966 American Society of Media Photographers (ASMP) palkitsi Feiningerin Robert Leavitt -palkinnolla. Vuonna 1991 International Center of Photography palkitsi Feiningerin elämäntyön saavutuksista. Nykyisin Feiningerin valokuvia on Center for Creative Photographyn, Museum of Modern Artin, Metropolitan Museum of Artin, National Gallery of Artin, Lontoon Victoria and Albert Museumin sekä George Eastman Housen pysyvissä kokoelmissa. ==Teokset== *Menschen vor der Kamera (1934) *Entwickeln, Kopieren, Vergrossern (1936) *Aufnahme-Technik (1936) *Fotografische Gestaltung (1937) *New Paths in Photography (1939) *Exakta - Ein Weg zu Foto-Neuland (1939) *Motive im Gegenlicht (1939) *New York (1945) *Feininger on Photography (1949) *The Face of New York (teksti Susan E. Lyman) (1954) *Advanced Photography, New York (1952) *Reprint, New York (1953) *Successful Color Photography (1954) *Successful Photography (1954) *Changing America (1955) *The Creative Photographer (1955) *The Anatomy of Nature (1956) *Total Picture Control(1961) *Maids, Madonnas and Witches (1961) *Leaves. New York (1984) *The World Through My Eyes(1963) *New York (1964) *Lyonel Feininger: City at the Edge of the World (teksti T. Lux) (1965) *Feininger. New York (1965) *The Complete Photographer (1965) *Forms of Nature and Life (1966) *Trees (1968) *Basic Color Photography (1969) *Shells (1972) *Andreas Feininger (teksti Ralph Hattersley) (1973) *Principles of Composition (1973) *Photographic Seeing (1973) *Roots of Art (1974) *The Perfect Photograph (1974) *Darkroom Techniques (1974) *Light and Lighting in Photography (1976) *Feininger's Chicago (1980) *Feininger's Hamburg (1980) *Industrial America (1981) ==Aiheesta muualla== *Introduction to Feininger at George Eastman House *ASMP haastattelu Andreas Feininger * Andreas Feiningerin valokuvat Luokka:Yhdysvaltalaiset valokuvaajat Luokka:Vuonna 1906 syntyneet Luokka:Vuonna 1999 kuolleet
We Cum from Brooklyn

We Cum from Brooklyn on Leningrad Cowboys -yhtyeen vuonna 1992 julkaistu albumi. Albumia julkaistaessa Leningrad Cowboys -yhtyeellä oli levy- yhtiösopimus Johanna Kustannus OY:n kanssa. ==Kappaleet== # # # # # # # # # # # # # # # (Ei alkuperäisellä LP:llä) == Lähteet == == Aiheesta muualla == * We Cum from Brooklyn discogs.com -sivustolla Luokka:Leningrad Cowboysin albumit Luokka:Vuoden 1992 albumit
Tarvepainatus

Tarvepainatus (, lyhyesti POD) on painamistekniikka ja liiketoiminnan prosessi, jossa julkaisua painetaan vain sillä hetkellä tarvittava määrä, “täsmäpainos“. Varastoon ei paineta mitään, mutta painovalmis tiedosto tallennetaan sähköiseen varastoon odottamaan uusintapainosta. Digipainossa painaminen on nopeaa, minkä vuoksi se soveltuu parhaiten tarvepainatukseen. Esivalmisteluja ja työvaiheita tarvitaan vähemmän kuin perinteisessä painossa. Usein myös sidonta tehdään automaattisesti suoraan painovaiheen jälkeen. ==Tyypillisiä käyttöaloja== * Ensipainokset, joita painetaan pieni painos ja joiden painosriski on suuri * Jälkipainokset * Loppuunmyytyjen painosten uudet painokset * Hitaasti liikkuvat, jatkuvasti myytävät teokset * Säännöllisesti päivitettävät teokset ==Edut kustantamoille== * Kannattavuuden lisääntyminen, painoksen esirahoitus- ja varastointi- sekä käsittelykustannusten jäädessä pois * Teosvalikoiman monipuolisuuden varmistaminen ja sen myötä kustantamoprofiilin hiominen * Hylkykappaleiden ja pilkkahintaan myytävien teosten välttäminen * Tehokkuuden lisääntyminen Drop Shipment -periaatteen ansiosta (täysin sähköinen yhteys kustantamoiden toimituspalveluihin) * Investoinnit kirjailijoiden kanssa tehtyihin sopimuksiin ja teoksen oikeuksien varmistaminen * Kohderyhmälle suunnattu markkinointi sekä yksilölliset luku- ja koepainokset kirjailijoille, toimittajille jne. == Tutkijoille ja yrityksille == Korkeakoulujen opettajat, dosentit, opiskelijat ja vastavalmistuneet julkaisevat tarvepainatuksena tieteellisiä tekstejä, kuten esseitä, seminaaritöitä, pro gradu -tutkielmia, lisensiaatin tutkielmia tai väitöskirjoja. Esimerkiksi yliopistojen vaatimat pakolliset kappaleet voidaan painattaa näin pienenä painoksena. Lisäetuna on, että teosten sisältöä voidaan päivittää koska vain ja ilman suurta vaivannäköä. Luokka:Kirjapainotaito
Mel Allen

Mel Allen (synt. Melvin Allen Israel 14. helmikuuta 1913 Birmingham, Alabama - 16\. kesäkuuta 1996) oli yhdysvaltalainen urheiluselostaja ja radiotoimittaja.Radio Hall of Fame: Mel Allen Allen aloitti CBS:llä kuuluttajana vuonna 1937. Vuonna 1939 hän alkoi selostamaan aluksi sekä New York Giantsien että Yankeesien otteluita, kunnes hänestä lopulta tuli The Voice of the Yankees. Vuonna 1943 Allen astui armeijaan, jossa ollessaan hän muutti nimensä virallisesti Mel Alleniksi. Armeijasta palattuaan hän jatkoi baseball-otteluiden selostamista ja muun muassa selosti All-Stars ottelun 24 kertaa. Mel Allen nimettiin Radio Hall of Fameen vuonna 1988. == Lähteet == ==Aiheesta muualla== *The Extraordinary Life of Mel Allen *The Baseball Biography project: Mel Allen Luokka:Radio Hall of Fame Luokka:Yhdysvaltalaiset urheiluselostajat Luokka:Yhdysvaltalaiset radiotoimittajat Luokka:Vuonna 1913 syntyneet Luokka:Vuonna 1996 kuolleet
Narrow Stairs

__NOTOC__ Narrow Stairs on Death Cab for Cutien, yhdysvaltalaisen alternative rock -yhtyeen kuudes studioalbumi. Se julkaistiin Britanniassa 12. toukokuuta 2008 ja Yhdysvalloissa 13. toukokuuta 2008. Albumi debytoi Yhdysvalloissa Billboard 200 -listan ensimmäisellä sijalla. == Kappaleet == Kaikki kappaleet kirjoittanut Ben Gibbard ellei toisin mainittu. # # # # # # # # # # # == Kokoonpano == * Ben Gibbard – laulu, rytmikitara, piano, kosketinsoitin, rummut, rumpukone * Nick Harmer – basso, taustalaulu * Jason McGerr – rummut, lyömäsoittimet * Chris Walla – soolokitara, sekvensseri, taustalaulu, piano, kosketinsoitin == Arvostelut == * Metacritic: 73/100Metacritic: Reviews for Narrow Stairs by Death Cab for Cutie * Allmusic: Allmusic review * Entertainment Weekly: BEntertainment Weekly: Album review * Pitchfork: 6.0/10Pitchfork Media: Album review * Soundi: Death Cab For Cutie: Narrow Stairs Viitattu 23.12.2022. == Lähteet == Luokka:Vuoden 2008 albumit Luokka:Yhdysvaltalaiset indie rock -albumit Luokka:Yhdysvaltalaiset indie pop -albumit
Bricklin SV-1

Bricklin SV-1 oli vuosina 1974–1976 Saint Johnissa Kanadassa valmistettu takavetoinen urheiluauto. Yhdysvaltain markkinoille suunnatun auton loi miljonääri Malcolm Bricklin. Bricklinin tehdas ei kuitenkaan pystynyt tuottamaan autoja riittävän nopeassa tahdissa, eikä tehdas pystynyt tuottamaan kuin 2 854 autoa ennen kuin se joutui valtion haltuun hoitamattomien velkojen takia. Mallinimi SV-1 tuli sanoista safety vehicle one (). Auto olikin suunniteltu erityisen turvalliseksi: siinä oli integroitu turvakori, sivutörmäyssuojat sekä lasikuituinen kori. Autossa ei ollut tupakansytytintä eikä tuhkakuppia, sillä Malcolm Bricklin uskoi, että tupakointi ajon aikana ei ollut turvallista. Autossa oli myös ns. lokinsiipiovet, ja ensimmäisenä tuotantomallina autoilun historiassa Bricklin SV-1:ssä ne toimivat napin painalluksesta. Myös DeLorean DMC-12:ssa oli lokinsiipiovet, mutta ne aukesivat käsivoimin. Voimanlähteenä Bricklinissä oli vuonna 1974 AMC:n valmistama V8-moottori, ja myöhemmin Ford Windsor -V8-moottori. ==Yhtiön taloudellinen alamäki== Bricklin oli saanut 4,5 miljoonaa dollaria lainaa autotuotannon aloittamiseen New Brunswickin provinssilta, silloisen pääministerin Richard Hatfieldin tuella."Richard Hatfield ." Heritage Resources, 22. tammikuuta 2008. Yhtiö oli kuitenkin koko toimintansa ajan velkainen, ja eräs keskeinen ongelma olikin, että autojen myyntihinta alitti reilusti tuotantokustannukset. Asiaa mutkisti sekin, että pääministeri Hatfield oli salaisesti rahoittanut velkaista yhtiötä voittaakseen tulevat vaalit. Asian tultua ilmi osavaltion hallitus kieltäytyi 10 miljoonan dollarin lisälainan myöntämisestä, ja yhtiö ajautui selvitystilaan 25. syyskuuta 1976. ==Lähteet== == Kirjallisuutta == * * ==Aiheesta muualla== Luokka:1970-luvun autot
Jaan Maide

Jaan Maide (30. toukokuuta 1896 – 10. elokuuta 1945 Moskova) oli virolainen kenraalimajuri.Maide Jaan, Major-General (1896 – 1945) Hänet nimitettiin Viron saksalaismiehityksen jälkeen Otto Tiefin hallituksen puolustusministeriksi. Tallinnan uuden, vuoden 1944 neuvostomiehityksen jälkeen hänet vangittiin. Hänet tuomittiin kuolemaan ja teloitettiin Moskovassa elokuussa 1945.EESTI RIIGI HÄVITAMINE – Eesti Vabariigi valitsusliikmete saatus == Lähteet == Luokka:Virolaiset kenraalit Luokka:Virolaiset teloitetut Luokka:Vuonna 1896 syntyneet Luokka:Vuonna 1945 kuolleet
Richard Blackwell

Richard Blackwell, tunnettu nimellä Mr. Blackwell (oik. Richard Sylvan Selzer, 29. elokuuta 1922 – 19. lokakuuta 2008) oli yhdysvaltalainen muotiasiantuntija, joka tuli tunnetuksi alettuaan laatia luetteloa huonoimmin pukeutuneista julkisuuden henkilöistä. Blackwell esiintyi televisiossa ja laati katsauksen Oscar-juhlien pukeutumisesta. Aiemmin hän oli myös muotisuunnittelija ja suunnitteli muotihuoneensa ”House of Blackwell” nimissä juhlapukuja Yvonne DeCarlolle, Jayne Mansfieldille, Dorothy Lamourille, Jane Russellille ja Nancy Reaganille. Hän aloitti näyttelijänuran jo lapsena ja esiintyi ajoittain nimellä Dick Ellis. Blackwell kirjoitti kaksi kirjaa Mr. Blackwell: 30 Years of Fashion Fiascos ja omaelämäkerran From Rags to Bitches. Hänen pitkäaikainen seuralaisensa oli Robert Spencer.Out in Hollywood, Greg Hernandez luettu 21.10.2008 ==Lähteet== ==Aiheesta muualla== * Richard Blackwellin muistokirjoitus Helsingin Sanomissa * Mr. Blackwellin haastattelu Luokka:Yhdysvaltalaiset muotisuunnittelijat Luokka:Vuonna 1922 syntyneet Luokka:Vuonna 2008 kuolleet Luokka:Yhdysvaltalaiset lapsinäyttelijät
Tiosyanaatti

Tiosyanaatti eli rodanidi on negatiivisesti varautunut ioni eli anioni, ja epäorgaaninen yhdiste. Tiosyanaatit ovat tiosyaanihapon (HSCN) eli vetyrodanidin suoloja. Tiosyanaatin kemiallinen kaava on [SCN]−. Lähes samankaltainen ioni on syanaatti-ioni, [OCN]−, jossa rikkiatomin tilalla on happi. Nimi rodanidi juontuu kreikan kielestä ja perustuu rautatiosyanaatin punaväriin. Myrkyllistä kahdenarvoista elohopeatiosyanaattia on joskus käytetty pyrotekniikassa, mutta sen myrkyllisyyden vuoksi tästä on pitkälti luovuttu. Rodanaasi-entsyymi muuntaa kehossa rajatussa määrin myrkyllistä syanidia, CN−, vähemmän vaaralliseksi tiosyanaatiksi. ==Rauta(III)- ja koboltti(III)-ionien osoitusreaktiot== Lisäämällä tiosyanaattia (esim. ammoniumtiosyanaattina) vesiliuokseen, voidaan liuoksessa mahdollisesti olevat rauta(III)-ionit havaita. SCN- nimittäin muodostaa Fe3+ kanssa vesiliuoksissa helposti havaittavan verenpunaisen hydratoituneen koordinaatiokompleksin [Fe(SCN)]2+, jonka tarkempi rakenne on [Fe(SCN)(H2O)5]2+. Osoitusreaktiossa muodostuu myös pienempiä määriä muita hydratoituneita komplekseja kuten Fe(SCN)3 ja [Fe(SCN)4]−. Tiedosto:Pentaaquathiocyanatoiron(II)-3D-balls.png|Yleisin reaktiotuote, [Fe(SCN)(H2O)5]2+ Tiedosto:Aqueous ferric thiocyanate (Fe(SCN)n) hydrate mix.jpg|Reaktiotuoteseoksen väri Liuosten koboltti(III)-ionit voidaan havaita samalla tapaa, sillä tiosyanaatti muodostaa niiden kanssa sinisiä hydratoituneita komplekseja. ==Tiosyanaatteja== *Ammoniumtiosyanaatti NH4SCN, CAS-numero 1762-95-4 *Elohopeatiosyanaatti Hg(SCN)2, CAS-numero 592-85-8 *Fenyylitiosyanaatti C7H5NS, CAS-numero 5285-87-0 *Kaliumtiosyanaatti KSCN, CAS-numero 333-20-0 *Metyylitiosyanaatti CH3SCN, CAS-numero 556-64-9 *Natriumtiosyanaatti NaSCN, CAS-numero 540-72-7 *Rautatiosyanaatti Fe(SCN)3, CAS-numero 4119-52-2 ==Lähteet== ==Aiheesta muualla== *IUPAC Gold Book: Thiocyanates * Luokka:Anionit
Värttinämalawinahven

Värttinämalawinahven (Protomelas taeniolatus) on yksi afrikkalaisen Malawijärven endeemisistä kirjoahvenlajeista. Laji soveltuu myös akvaariossa pidettäväksi.* ==Koko ja ulkonäkö== Värttinämalawinahven kasvaa yleensä noin 11 cm:n pituiseksi, mutta yli 15 cm:n mittaisia yksilöitä on tavattu. Koiras on päästään sininen ja muu vartalo on väriltään punainen. Kyljessä kulkee kaksi tummempaa juovaa. Naaras on väriltään vaatimattomamman harmaa. == Käyttäytyminen == Erityisesti koiras voi lisääntymisaikana olla aggressiivinen. Kalan vahvasta temperamentista johtuen ei ole suositeltavaa pitää kahta koirasta samassa akvaariossa. Myös naaraita olisi hyvä olla useampi yhtä koirasta kohden. Muita lajeja kohtaan värttinämalawinahven on harvoin aggressiivinen. Useiden muiden Malawijärven kirjoahvenlajien tavoin myös värttinämalawinahvennaaraat hautovat mätiään suussa. == Vesiolot ja ravinto == Koska värttinämalawinahven voi kasvaa suurikokoiseksi ja vaatii paljon tilaa, ei sitä tule pitää kovin pienessä akvaariossa. Parhaiten kalat viihtyvät vedessä, jonka lämpötila on 24–26 °C. Pääosin kala käyttää ravintonaan levää ja kasveja, mutta myös eläinplanktonia. Akvaariossa sopivaa ravintoa ovat esimerkiksi spirulina-hiutaleet. == Katso myös == * Malawijärven biotooppiakvaario == Lähteet == Luokka:Akvaariokalat Luokka:Kirjoahvenet
Fred Kelly

Frederick Warren ”Fred” Kelly (12. syyskuuta 1891 – 7. toukokuuta 1974) oli yhdysvaltalainen yleisurheilija ja 110 metrin aitajuoksun olympiavoittaja Tukholmassa 1912. Kelly oli syntynyt Orangessa, Kaliforniassa. Hän oli ensimmäisen vuoden opiskelija Etelä-Kalifornian yliopistossa tullessaan valituksi Tukholman olympialaisiin. Kisoissa Kelly voitti alkueränsä ja välieränsä, jossa voittoaika oli 15,6. Loppukilpailuun selvisi viisi yhdysvaltalaista ja yksi britti. Finaalin alku oli tasainen kahdeksannelle aidalle asti, jolloin Kelly ja James Wendell olivat päässeet muista irti. Loppusileällä Kelly pääsi kärkeen ja voitti ajalla 15,1. Kellyn neuvonantajan toimi edellisten olympialaisten voittaja Forrest Smithson. Hän oli myös hyvä kuulantyöntäjä noin 13 metrin tuloksella. Tukholman olympialaisissa Kelly osallistui myös baseballin näytösotteluun Yhdysvaltain joukkueessa. Kelly voitti Yhdysvaltain mestaruuden 120 jaardin aitajuoksussa 1913 ja tuli toiseksi vuosina 1916 ja 1919. Hän oli ensimmäisenä maalissa myös 1915, mutta hänet hylättiin senaikaisten sääntöjen vastaisen suorituksen takia hänen kaadettuaan neljä aitaa. Frederick Kelly kuoli Medfordissa, Oregonissa, 82-vuotiaana. Urheilukenttä Kellyn vanhan koulun, Orange High Schoolin, lähellä on nimetty Fred Kelly Stadiumiksi. ==Lähteet== Luokka:Yhdysvaltalaiset pika-aitajuoksijat Luokka:Yhdysvaltalaiset olympiavoittajat Luokka:Vuonna 1891 syntyneet Luokka:Vuonna 1974 kuolleet
Pertti Nykänen

Pertti Juhani Nykänen (14. heinäkuuta 1932 Lapinlahti – 10. helmikuuta 2024 TampereKuolinilmoitus. Aamulehti 10.3.2024, s. B16.) oli suomalainen kuvataiteilija ja graafikko. Hän suunnitteli runsaasti liikemerkkejä, pöytästandaareja ja julisteita. Nykänen teki 1950-luvulla muun muassa Oy Turistiauto Ab:lle esitteitä, ilmoituksia ja julisteita. Linja-autoihin hän teki myös logoja ja kylkimainoksia. Nykänen toimi pitkään televisiograafikkona, ensin freelancerina ja sitten eläkkeelle siirtymiseen asti Yle TV2:n vakituisena graafikkona. Monet televisio-ohjelmat ja elokuvat sisältävät Nykäsen suunnittelemia ja toteuttamia piirroksia ja tunnuksia. Myös animaatio oli Nykäsen alaa. Maalaamisen ja piirtämisen rinnalla myös valokuvaus kuului Nykäsen työhön. Työmatkoilta kertyi laaja valokuva-arkisto. Hän piirsi myös joulukortteja.Mikaeli.fi Pertti Nykänen toimitti päivänpoliittisista ja uutisaiheista pilapiirroksia 1970- ja 1980-luvuilla muun muassa Aamulehteen. ==Lähteet== Luokka:Suomalaiset graafiset suunnittelijat Luokka:Suomalaiset pilapiirtäjät Luokka:Vuonna 1932 syntyneet Luokka:Vuonna 2024 kuolleet